text: Horsens-fan er stabil
  04 august 2010 kl. 06.57
  Den 22-årige mand, der kom i livsfare efter en påkørsel er nu stabil.
  En frustreret OB-fan på blot 19 år påkørte seks AC Horsens tilhængere efter et utilfredsstillende kampresultat - det resulterede i adskillige brækkede knogler og kraniebrud, og én af de påkørte, en 22-årig mand, kom i livsfare efter påkørslen.
  Den 22-årige fodboldfan fra Horsens meldes nu udenfor livsfare, og hans tilstand er stabil. Det fortæller vagtchefen fra Sydøstjyllands Politi til TV SYD her til morgen.
  
  Varetægtsfænglset i fire uger
  Konflikten mellem de fire OB-fans, der kørte i bilen ud for Horsens Stadion mandag aften, og de seks AC Horsens-fans eskalerede fra råb og skældsord til et slag på bilens forrude, inden den 19-årige chauffør spontant besluttede at påkøre gruppen. Det forklarede den anklagede i grundlovsforhøret i går eftermiddags.
  Under grundlovsforhøret blev det yderligere afsløret, at manden var påvirket af alkohol, samt ikke havde noget kørekort. Manden blev foreløbigt varetægtsfænglset i fire uger.
  